Issiqlik elektr stansiyalari (korxona)

„Issiqlik elektr stansiyalari“ AJ (; ) — respublika iqtisodiyoti va aholisining ehtiyojlarining qondirilishini taʼminlash maqsadida belgilangan miqdorda elektr energiyasi va issiqlik energiyasi ishlab chiqaruvchi korxona. Jamiyat tarkibiga 4 ta issiqlik elektr stansiyasi, 3 ta issiqlik elektr markazi, 3 ta soha korxonasiga xizmat koʻrsatuvchi tashkilotlar va „Тоshkent issiqlik markazi“ MCHJ kiradi.

2024-yilning 5-iyuniga koʻra „Issiqlik elektr stansiyalari“ aksiyadorlik jamiyatining ustav fondi 13,310 trn soʻmni tashkil etadi.

 Tarixi 
O‘zbekiston Respublikasi Prezidentining 2019-yil 27-martdagi PQ-4249-sonli „Oʻzbekiston Respublikasida elektr energetika tarmogʻini yanada rivojlantirish va isloh qilish strategiyasi toʻgʻrisida“gi qaroriga asosan „O'zbekenergo“ aksiyadorlik jamiyati qayta tashkil etilishi bilan „Issiqlik elektr stansiyalari“ aksiyadorlik jamiyati taʼsis etilgan.

„Issiqlik elektr stansiyalari“ aksiyadorlik jamiyati tizimidagi korxonalar tomonidan 2022-yilda 55,5 mlrd. kVt.soat elektr energiyasi va 5,3 mln. Gkal issiqlik energiyasi ishlab chiqarilgan. Jamiyat tarkibidagi korxonalar tomonidan 2023-yilda 54,2 mlrd. kVt.soat elektr energiyasi hamda 12,03 mln. Gkal issiqlik energiyasi ishlab chiqarilgan.

2024-yilda 29,064 mlrd. kVt.soat elektr energiyasi hamda 4,44 mln. Gkal issiqlik energiyasi ishlab chiqarilishi rejalashtirilgan.
 Rahbariyat 
 Joʻrayev Bahodir Ibragimovich – AJ boshqaruv raisi;
 Axunov Ozod Odilovich – AJ boshqaruv raisining ishlab chiqarish, mahalliylashtirish, kooperatsion aloqalarni kengaytirish boʻyicha birinchi oʻrinbosari;
 Djurayev Abduhamid Turabbaevich – AJ boshqaruvi raisining iqtisod boʻyicha oʻrinbosari;
 Shaismatov Fayzulla Ergashevich – AJ boshqaruvi raisining investitsiyalar boʻyicha oʻrinbosari.
 Manbalar 

 Havolalar 
 Rasmiy Facebook sahifasi
 Rasmiy Instagram sahifasi
 Rasmiy YouTube kanali
 Rasmiy Telegram kanali
 Rasmiy X sahifasi

Turkum:Oʻzbekiston energetika kompaniyalari
Turkum:Oʻzbekiston energetikasi